CELEX: 62020TN0692
Language: sk
Date: 2020-11-18 00:00:00
Title: Vec T-692/20: Žaloba podaná 18. novembra 2020 – Iliad Italia/Komisia

18.1.2021   
            
            
               SK
            
            
               Úradný vestník Európskej únie
            
            
               C 19/70
            
         
      Žaloba podaná 18. novembra 2020 – Iliad Italia/Komisia
      (Vec T-692/20)
      (2021/C 19/76)
      Jazyk konania: angličtina
      
         Účastníci konania
      
      
         Žalobkyňa: Iliad Italia SpA (Miláno, Taliansko) (v zastúpení: D. Fosselard a D. Waelbroeck, lawyers)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie Komisie C(2020) 1573 final zo 6. marca 2020 o nevznesení námietky voči oznámenej transakcii vo veci M.9674 – Vodafone Italia/TIM/INWIT JV ako bola zmenená v zmysle záväzkov a o jej vyhlásení za zlučiteľnú s vnútorným trhom a s fungovaním Dohody o EHP,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza štyri žalobné dôvody.
      
                  1.
               
               
                  Prvý žalobný dôvod je založený na tom, že záväzky neobsahujú jasnú definíciu ani vyčíslenie minimálnej úrovne výkonu potrebného na splnenie povinnosti zabezpečiť dostatok voľného priestoru, ktorý je ústredným pilierom účinnosti záväzkov.
               
            
                  2.
               
               
                  Druhý žalobný dôvod je založený na tom, že záväzky výslovne a zreteľne nevyžadujú právo nového prevádzkovateľa získať od začiatku uplatňovania záväzkov hostiteľské služby pokrývajúce pásmo 700 MHz, ktoré sú nevyhnutné pre efektívne prevádzkovanie konkurenčnej mobilnej siete.
               
            
                  3.
               
               
                  Tretí žalobný dôvod je založený na tom, že záväzky výslovne a zreteľne nezakazujú stranám zvoliť si nevhodné miesta pre splnenie svojej povinnosti poskytnúť novým účastníkom prístup a tieto záväzky neposkytujú žiadnu ochranu proti stranám, ktoré uplatňujú zaujatosť pri výbere miest poskytovania.
               
            
                  4.
               
               
                  Štvrtý žalobný dôvod je založený na tom, že záväzky stanovujú nedostatočný a nejasný postup na zabezpečenie prístupu k príslušným miestam, čo vedie k tomu, že noví účastníci nebudú môcť účinne využívať miesta ponúkané v rámci záväzkov.